**Ministru kabineta rīkojuma projekta „Par Aizsardzības ministrijas ierēdņa dalības Eiropas Drošības un sadarbības organizācijas speciālajā novērošanas misijā Ukrainā pagarināšanu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.  Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 8.punkts, kas nosaka, ka, ņemot vērā civilā eksperta un izvirzošās institūcijas lūgumu, Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā.  Eiropas Drošības un sadarbības organizācijas Pastāvīgās padomes 2014.gada 22.jūlija lēmums Nr.1129 par EDSO speciālās novērošanas misijas Ukrainā darbības pagarināšanu.  Ministru kabineta 2014.gada 29.aprīļa rīkojums Nr.184 par Aizsardzības ministrijas ierēdņa dalību Eiropas Drošības un sadarbības organizācijas speciālajā novērošanas misijā Ukrainā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai Eiropas Drošības un sadarbības organizācijas (turpmāk - EDSO) speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (Prot.Nr.18, 36.§).  EDSO Pastāvīgā padome 2014.gada 22.jūlijā pieņēma lēmumu par EDSO speciālās novērošanas misijas Ukrainā darbības pagarināšanu uz sešiem mēnešiem (t.i., līdz 2015.gada 31.martam).  EDSO speciālajā novērošanas misijā Ukrainā nosūtīti pieci civilie eksperti no Latvijas. 2014.gada 5.septembrī Ārlietu ministrija saņēma EDSO Sekretariāta lūgumu pagarināt četru nosūtīto ekspertu dalību misijā līdz 2015.gada 31.martam (trīs ir Ārlietu ministrijas nosūtīti eksperti, par kuru dalības pagarināšanu misijā Ārlietu ministrija ir virzījusi atsevišķu MK rīkojumu). Visi četri eksperti ir piekrituši sava dalības laika pagarināšanai misijā.  Ministru kabineta 29.aprīļa rīkojumā Nr.184 norādīts, ka civilā eksperta Didža Nīmanta dalības laiks misijā ir līdz 2014.gada 30.septembrim.  Nosūtītajam civilajam ekspertam, kas darbojas EDSO speciālajā novērošanas misijā Ukrainā, EDSO izmaksā dienas naudu *(board and lodging allowance*) 125 eiro apmērā, no kuras civilajam ekspertam jāsedz uzturēšanās izdevumi.  Aizsardzības ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 7. un 14.punktam, kā arī saskaņā ar 16.2.apakšpunktu segs civilā eksperta veselības apdrošināšanas izdevumus. Saskaņā ar minēto noteikumu 14. punktu civilajam ekspertam netiks segti citi izdevumi. |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Ņemot vērā to, ka ar Ministru kabineta 2014.gada 29.aprīļa rīkojumu Nr.184 civilā eksperta Didža Nīmanta pašreizējās dalības termiņš misijā ir noteikts līdz 2014.gada 30.septembrim, ir nepieciešams nodrošināt, lai rīkojuma projekts tiktu parakstīts un atbilstoši Oficiālo publikāciju un tiesiskās informācijas likuma 7.panta trešajai daļai stātos spēkā ne vēlāk kā 2014.gada 30.septembrī.  Aizsardzības ministrija segs izdevumus, kas tai radīsies piešķirtā budžeta ietvaros no programmas 97.00.00 „Nozares vadība un politikas plānošana”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrētu civilo ekspertu Didzi Nīmantu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

15.09.2014.

608

I.Palepa,

Inese.Palepa@mod.gov.lv

Tālr. 67335217